Legal Document

Category: 988

Text:
110.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 537 της 5/6 Οκτ. 1989 (ΦΕΚ Α΄ 224)  Ρύθμιση θεμάτων Υγειονομικού προσωπικού του Υπουργείου Δημόσιας Τάξης και άλλες διατάξεις.  Έχοντας υπόψη: 1.Τις διατάξεις του άρθρ. 11 παρ. 1 εδάφ. γ, δ και θ και 7 του 1481/1984 «Οργανισμός Υπουργείου Δημόσιας Τάξης» (Α΄ 152), όπως αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49) και του άρθρ. 38 παρ. 1 του ίδιου νόμου. 2.Τις διατάξεις του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α΄ 51). 3.Την αριθ. 671/1989 γνωμοδότηση του Συμβουλίου της Επικρατείας, ύστερα από πρόταση των Υπουργών Οικονομικών και Δημόσιας Τάξης, αποφασίζουμε: Σύσταση και αναδιάταξη θέσεων προσωπικού Άρθρ.1.-Στις οργανικές θέσεις του προσωπικού, που προβλέπονται από τα άρθρ. 23 παρ. 1 και 4 και 26 παρ. 2 του Νόμ. 1481/1984, όπως τροποποιήθηκαν μεταγενέστερα, επέρχονται οι ακόλουθες μεταβολές: 1.Στην κατηγορία των υγειονομικών αστυνομικών συνιστώνται: α.2 θέσεις ψυχολόγου και μειώνονται ισάριθμες οργανικές θέσεις Υπαστυνόμων Α΄ και Β΄ γενικών καθηκόντων. Οι συνιστώμενες θέσεις κατανέμονται κατά βαθμούς ως εξής: Ταξίαρχοι ή Αστυνομικοί Διευθυντές Ένας (1). Αστυνομικοί Υποδιευθυντές ή Αστυνόμοι Α΄ ή Β΄: Ένας (1). β.8 θέσεις βοηθητικού προσωπικού και μειώνονται ισάριθμες οργανικές θέσεις των Ανθυπαστυνόμων-Αρχιφυλάκων γενικών καθηκόντων: (1)Βοηθών Ακτινολογικού Εργαστηρίου 2. (2)Βοηθών Μικροβιολογικού  Εργαστηρίου 2. (3) Οδοντοτεχνικών: 2. (4)Φυσικοθεραπευτών: 2. Οι θέσεις αυτές κατανέμονται κατά βαθμούς ως εξής: Αστυνόμοι Α΄ ή Β΄: Ένας (1). Υπαστυνόμοι Α΄ ή Β΄: 3. Ανθυπαστυνόμοι ή Αρχιφύλακες: 4. 2.Οι θέσεις των υγειονομικών Αστυνόμων Β΄ ή Υπαστυνόμων Α΄ αυξάνονται κατά 3 και μειώνονται κατά 3 οι υπάρχουσες 4 θέσεις του μόνιμου πολιτικού προσωπικού του Κλάδου Π.Ε. Ιατρών, όπως ο κλάδος αυτός μετονομάσθηκε με την 6016/20/1ε/19.12.86 κοινή Απόφαση των Υπουργών Προεδρίας της Κυβέρνησης και Δημόσιας Τάξης (Β΄ 62/5.2.87). Η μία θέση του Κλάδου Π.Ε. Ιατρών, που απομένει, καταργείται όταν εξέλθει από την Υπηρεσία, με οποιοδήποτε τρόπο, ο κατέχων αυτή ιατρός και από της κατάργησής της αυξάνονται κατά μία οι θέσεις των Υγειονομικών Αστυνόμων Β΄ ή Υπαστυνόμων Α΄. Ο ιατρός αυτός δύναται, με αίτησή του, να μεταταγεί στους υγειονομικούς Αξιωματικούς, με το βαθμό του Αστυνόμου Β΄, εφόσον συγκεντρώνει τα προσόντα του άρθρ. 1 παρ. 2 του Π.Δ. 399/87 (Α΄ 178), όπως αυτά διαμορφώνονται με την παρ. 1 του άρθρ. 2 του παρόντος δ/τος. Προέλευση-Προσόντα Υγειονομικού Προσωπικού Άρθρ.2.-1.Οι Υγειονομικοί Αξιωματικοί (ιατροί) και οι ψυχολόγοι που προέρχονται από ιδιώτες, προσλαμβάνονται, σύμφωνα με τις διατάξεις του Π.Δ. 399/87, με το βαθμό του Αστυνόμου Β΄. Το όριο ηλικίας που αναφέρεται στην παρ. 2 εδάφ. α΄ του άρθρ. 1 του παραπάνω προεδρικού δ/τος καθορίζεται στο 40ό έτος. 2.Ειδικότερα, για τους ψυχολόγους αντί του προσόντος που καθορίζεται στην παρ. 2 εδάφ. β΄ του άρθρ. 1 του ανωτέρω Π.Δ. απαιτείται πτυχίο Ψυχολογίας του Τμήματος Φιλοσοφίας, Παιδαγωγικής και Ψυχολογίας Φιλοσοφικής Σχολής Ελληνικού Πανεπιστημίου ή ισότιμου αλλοδαπού Ανώτατου Εκπαιδευτικού Ιδρύματος καθώς και 2ετής κλινική πείρα σε νοσηλευτικό ίδρυμα, της ημεδαπής ή αλλοδαπής, ως ψυχολόγου. 3.Το βοηθητικό προσωπικό του άρθρ. 1 παρ. 1 εδάφ. β΄ του παρόντος δ/τος προέρχεται: α)Από ιδιώτες, που προσλαμβάνονται ύστερα από επιλογή με το βαθμό του Αρχιφύλακα. β)Από αστυνομικό προσωπικό γενικών καθηκόντων, μέχρι του βαθμού του Ανθυπαστυνόμου, που αποκτά ένα από τα προσόντα της παρ. 4 εδάφ. α΄-δ΄ του παρόντος άρθρου. Το προσωπικό αυτό εντάσσεται οι μεν αστυφύλακες με το βαθμό του Αρχιφύλακα, οι δε λοιποί με το βαθμό που φέρουν. Κατά τα λοιπά εφαρμόζεται ανάλογα η διάταξη της παρ. 4 του άρθρ. 31 του Νόμ. 1481/84. Όσοι από το αστυνομικό προσωπικό γενικών καθηκόντων μετατάσσονται στο βοηθητικό προσωπικό κατ’ εφαρμογή του παρόντος εδαφίου, προσμετρούν στο βαθμό που μετατάσσονται τα έτη υπηρεσίας που άσκησαν, στα ιατρεία ή εργαστήρια της Ελληνικής Αστυνομίας, καθήκοντα της ειδικότητάς τους. 4.Οι ιδιώτες υποψήφιοι για την κατάληψη θέσης του βοηθητικού προσωπικού της προηγούμενης παραγράφου πρέπει να συγκεντρώνουν τα προσόντα των εδαφίων α΄ και ε΄-ια΄ της παρ. 2 του άρθρ. 1 του Π.Δ. 236/88 (Α΄ 100) και επιπλέον:  (Αντί για τη σελ. 16,587(α) Σελ.  16,587(β) Τεύχος 1332 Σελ. 83 Υπουργείο Δημόσιας Τάξης (Οργανικές Διατάξεις) 4.Α.α.110   170 α)Οι βοηθοί Ακτινολογικού Εργαστηρίου, πτυχίο Τεχνολογίας Ραδιολογίας και Ακτινολογίας του Τμήματος Ραδιολογίας-Ακτινολογίας της Σχολής Επαγγελμάτων Υγείας και Πρόνοιας των Τεχνολογικών Εκπαιδευτικών Ιδρυμάτων (Τ.Ε.Ι.). β)Οι βοηθοί Μικροβιολογικού Εργαστηρίου, πτυχίο Τεχνολογίας Ιατρικών Εργαστηρίων του Τμήματος Ιατρικών Εργαστηρίων της Σχολής Επαγγελμάτων Υγείας και Πρόνοιας των Τεχνολογικών Εκπαιδευτικών Ιδρυμάτων (Τ.Ε.Ι.). γ)Οι οδοντοτεχνικοί, πτυχίο οδοντοτεχνικών του Τμήματος Οδοντοτεχνικής της Σχολής Επαγγελμάτων υγείας και πρόνοιας των Τεχνολογικών Εκπαιδευτικών Ιδρυμάτων (Τ.Ε.Ι.). δ)Οι Φυσικοθεραπευτές, πτυχίο Φυσικοθεραπευτού του Τμήματος Φυσικοθεραπείας της Σχολής Επαγγελμάτων υγείας και πρόνοιας των Τεχνολογικών Εκπαιδευτικών Ιδρυμάτων (Τ.Ε.Ι.). 5.Οι διατάξεις της παρ. 3 του άρθρ. 6 του Π.Δ. 236/1988 έχουν εφαρμογή και για το προσωπικό της παρ. 3 του παρόντος άρθρου Λοιπές διατάξεις Άρθρ.3.-1.Στο ανώτερο συμβούλιο κρίσεων των Αξιωματικών της Ελληνικής Αστυνομίας που προβλέπεται από το άρθρ. 45 παρ. 1 εδάφ. β΄ του Νόμ. 1481/1984, συμμετέχει, επιπλέον, και ο Διευθυντής της Διεύθυνσης Υγειονομικού του Υπουργείου Δημόσιας Τάξης, όταν αυτά κρίνουν Υγειονομικούς Αξιωματικούς. 2.(Προστίθεται φράση στο τέλος της παρ. 4 του άρθρ. 33 Π.Δ. 584/1985, κατωτ. σελ. 24,919). 3.Οι θέσεις του αστυνομικού προσωπικού που προβλέπονται από την παρ. 2 του άρθρ. 2 του Π.Δ. 357/1986 (Α΄ 157), όπως αυτές διαμορφώθηκαν με το άρθρ. 2 του Π.Δ. 242/1988 (Α΄ 104) και το άρθρ. 4 του Π.Δ. 202/1989 (Α΄ 97) αυξάνονται κατά 10. Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.  Για τους αρχιφύλακες και αστυφύλακες της Ελληνικής Αστυνομίας που αποτάχθηκαν ή τιμωρήθηκαν για αδικήματα που διαπράχθηκαν κατά το έτος 1984 και είχαν σχέση με την εκδήλωση αντίθεσής τους στην ενοποίηση των σωμάτων Χωροφυλακής και Αστυνομίας Πόλεων, βλ. άρθρ. 40 Νόμ. 1941/18-18 Μαρτ. 1991 (ΦΕΚ Α΄ 41), τόμ. 6Β σελ. 667.  Σελ.  16,588(β) Τεύχος 1332 Σελ. 84